## Uredba o pristupu, prolasku i boravku stranih ratnih i znanstvenoistraživačkih brodova u unutrašnjim morskim vodama i teritorijalnom moru Republike Hrvatske

### NN 19/1995 (21.3.1995.), Uredba o pristupu, prolasku i boravku stranih ratnih i znanstvenoistraživačkih brodova u unutrašnjim morskim vodama i teritorijalnom moru Republike Hrvatske

# VLADA REPUBLIKE HRVATSKE

Na temelju članka 1041. stavka 1. točke 2. Pomorskog zakonika
("Narodne novine", br. 17/94 i 79/94) Vlada Republike Hrvatske
je na sjednici održanoj 16. ožujka 1995. donijela

## Uredbu

### o pristupu, prolasku i boravku stranih ratnih i znanstvenoistraživačkih brodova u unutrašnjim morskim vodama i teritorijalnom moru Republike Hrvatske

Članak 1.

Ovom se Uredbom uređuje pristup, prolazak, boravak i popravak stranih
ratnih brodova odnosno stranih znanstvenoistraživačkih brodova u
unutrašnjim morskim vodama i teritorijalnom moru Republike Hrvatske.

Pristup, prolazak, boravak i popravak stranih ratnih brodova i stranih
znanstvenoistraživačkih brodova u unutrašnjim morskim vodama i teritorijalnom
moru Republike Hrvatske odobravaju se uz uvjete propisane Pomorskim zakonikom
Pod pristupom i prolaskom stranih ratnih i stranih znanstvenoistraživačkih
brodova u smislu ove Uredbe smatra se uplovljavanje u teritorijalno more
Republike Hrvatske i unutrašnje morske vode Republike Hrvatske radi ulaska
u luku otvorenu za međunarodni promet ili u luku u kojoj je brodogradilište.u
kojem će taj brod biti popravljen.

Članak 2.

Zahtjev za odobrenje uplovljavanja u unutrašnje morske vode Republike
Hrvatske radi boravka i popravka stranih ratnih brodova i stranih znanstvenoistraživačkih
brodova dostavlja se diplomatskim putem Ministarstvu vanjskih poslova,
najkasnije 30 dana prije namjeravanog uplovljavanja u unutrašnje morske
vode Republike Hrvatske. Ministarstvo vanjskih poslova zahtjev iz stavka
1. ovog članka dostavlja bez odlaganja na nadležno rješavanje ministarstvu
iz članka 10. Pomorskog zakonika. Iznimno kada se radi o popravku
stranih ratnih i stranih znanstvenoistraživačkih brodova zbog žurnih
popravaka, zahtjev se može dostaviti najkasnije 7 dana prije uplovljenja
u unutrašnje morske vode Republike Hrvatske.

Članak 3.

Zahtjev iz članka 2. stavka 1. ove Uredbe za strane rat ne brodove
treba sadržavati: vrstu broda, odnosno brodova u sastavu stranih ratnih
brodova; naziv i brojčanu oznaku broda odnosno brodova u sastavu
stranih ratnih brodova; osnovne podatke o brodu odnosno brodovima u sastavu
stranih ratnih brodova (deplasman, dužina, širina i gaz); čin, ime
i prezime zapovjednika broda odnosno zapovjednika sastava stranih ratnih
brodova; sastav i broj članova posade; ime i prezime, čin
i dužnost zapovjednika na brodu; luku u koju se traži uplovljenje; datum
i vrijeme uplovljenja u luku i isplovljenja iz luke; cilj odnosno razlog
posjeta; posebne zahtjeve u svezi s posjetom (upotreba sredstava veze,
opseg, način rada i dnevni raspored održavanja veza i sl.). Ako
u posjet dolazi dva ili više stranih ratnih brodova iste državne pripadnosti
pod zapovjedništvom jednog za povjednika (sastav stranih ratnih brodova)
zahtjev za odobrenje posjeta odnosno boravka podnosi se za sastav u cijelosti,
s podacima propisanim u stavku 1. ovoga članka.

Članak 4.

Zahtjev iz članka 2. stavka 1. ove Uredbe za strani znanstvenoistraživački
brod treba sadržavati: ime broda, vrstu broda, osnovne podatke o brodu
(brutto tonaža, dužina, širina i gaz), ime i prezime zapovjednika, broj
članova posade, luka za koju se traži uplovljenje, datum i vrijeme
uplovljenja u luku, cilj odnosno razlog posjete, te ime i prezime znanstvenih
djelatnika koji ne čine stalnu posadu broda, te znanstvenu oblast
kojom se bave.

Članak 5.

Odobrenje za posjet odnosno boravak stranih ratnih brodova u unutrašnjim
morskim vodama Republike Hrvatske odnosno stranih znanstvenoistraživačkih
brodova u unutrašnjim morskim vodama Republike Hrvatske sadrži: vrstu i
oznaku broda odnosno brodova u sastavu stranih ratnih brodova kojima se
odobrava posjet, naziv luke kojoj se odobrava posjet, datum i vrijeme uplovljenja
u luku i isplovljenja iz luke, te druga pitanja u skladu s ovom Uredbom
Tijelo nadležno za izdavanje odobrenja stranom znanstvenoistraživačkom
brodu prije izdavanja odobrenja zatražit će suglasnost Ministarstva
unutarnjih poslova i mišIjenje Ministarstva znanosti i tehnologije

Članak 6.

Zahtjev za odobrenje popravka stranoga ratnog broda u unutrašnjim morskim
vodama Republike Hrvatske sadrži: vrstu broda, naziv i brojčanu
oznaku broda, osnovne podatke o brodu (deplasman, dužina, širina i gaz),
čin, ime i prezime zapovjednika broda, sastav i broj članova
posade, luku u koju će brod uploviti i datum uplovljenja, te posebne
zahtjeve u svezi s popravkom Zahtjev za odobrenje popravka stranoga znanstvenoistraživačkog
broda u unutrašnjim morskim vodama Republike Hrvatske sadrži vrstu broda,
naziv i brojčanu oznaku broda, osnovne podatke o brodu (deplasman,
dužina, širina i gaz), ime i prezime zapovjednike broda, broj članova
posade, luku u koju će brod uploviti i datum uplovljenja, ime i prezime
znanstvenih djelatnika koji ne čine stalnu posadu, te znanstvenu
oblast kojom se bave i posebne zahtjeve u svezi s popravkom.

Članak 7.

Odobrenje za popravak stranog ratnog broda u unutrašnjim morskim vodama
Republike Hrvatske odnosno stranog znanstvenoistraživačkog broda
u unutrašnjim morskim vodama Republike Hrvatske sadrži: vrstu i oznaku
broda kome se odobrava popravak, naziv brodogradilišta u kojem će
se obavljati popravak, te druga pitanja u svezi s popravkom određena
ovom Uredbom. Brod kojem je odoboren popravak ne može uploviti u unutrašnje
morske vode Republike Hrvatske prije sklapanja ugovora o popravku.

Članak 8.

Strani ratni brod i strani znanstvenoistraživački brod kojem
je odobreno uplovljavanje u unutrašnje morske vode Republike Hrvatske radi
boravka ili popravka i koji neškodljivo prolazi teritorijalnim morem Republike
Hrvatske, dužan je ploviti najkraćim uobičajenim pomorskim
putom i bez zadržavanja. Brod iz stavka 1. ovoga članka dužan je
u plovidbi unutrašnjim morskim vodama Republike Hrvatske koristiti peljara
kad je propisima Republike Hrvatske određeno obvezno peljarenje.

Članak 9.

Strani ratni brod i strani znanstvenoistraživački brod kojem
je odobreno uplovljavanje u unutrašnje morske vode Republike Hrvatske,
na poziciji određenoj propisima koji važe u luci u koju uplovljava,
ukrcava peljara i časnika za vezu odnosno predstavnika brodogradilišta
u kojem će se obavljati popravak Časnik za vezu odnosno predslavnik
brodogradilišta u kojem će se obavljati popravak upoznaje zapovjednika
broda s mjestom veza ili sidrenja, te s odredbama ove Uredbe i drugih propisa
koji važe u luci u koju brod uplovljava.

Članak 10.

Diplomatski i konzularni predstavnici države kojoj pripada strani ratni
brod koji boravi u unutrašnjim morskim vodama Republike Hrvatske imaju
pravo slobodnog pristupa na brod. Posjete osoba koje ne čine brodsku
posadu stranom ratnom brodu koji boravi u unutrašnjim morskim vodama Republike
Hrvatske uređuju ministar obrane i ministar unutarnjih poslova u sporazumu
sa zapovjednikom stranog ratnog broda odnosno sastava stranih ratnih brodova,
u skladu sa carinskim propisima i propisima o prelasku državne granice
Republike Hrvatske. Organizirani posjeti građana Republike Hrvatske
stranom ratnom brodu koji boravi u unutrašnjim morskim vodama Republike
Hrvatske uređuju se programom posjeta i sporazumom ministra obrane,
ministra unutarnjih poslova i zapovjednika stranog ratnog broda odnosno
sastava stranih ratnih brodova.

Članak 11.

Izlazak na kopno članova posade stranog ratnog broda, koji boravi
u unutrašnjim morskim vodama Republike Hrvatske uređuje se sporazumom
ministra obrane i ministra unutarnjih poslova sa zapovjednikom stranog
ratnog broda odnosno sastava stranih ratnih brodova. Zapovjednik stranog
ratnog broda odnosno sastava stranih ratnih brodova koji borave u unutrašnjim
morskim vodama Republike Hrvatske dužan je, preko časnika za vezu,
upoznati ministra obrane s načinom identifikacije članova
posade koji izlaze na kopno.

Članak 12.

Članovi posade stranog ratnog broda odnosno stranog znanstvenoistraživačkog
broda za vrijeme boravka u unutrašnjim morskim vodama Republike Hrvatske
dužni su se u svemu pridržavati propisa koji važe u Republici Hrvatskoj.

Članak 13.

Ministar obrane može, na zahtjev zapovjednika stranog ratnog broda odnosno
sastava stranih ratnih brodova dopustiti obavljanje ovih djelatnosti: 1.
upotrebu nenaoružanih brodica u granicama luke odnosno sidrišta za potrebe
prijevoza; 2. upotrebu ronilaca u luci i na sidrištu samo za potrebe pregleda
podvodnog dijela broda; 3. iskrcavanje dijela posade u stroju radi sudjelovanja
u davanju počasti. Ministarstvo pomorstva, prometa i veza može na
zahtjev zapovjednika stranog znanstvenoistraživačkog broda dopustiti
obavljanje djelatnosti iz stavka 1. točke 1. i 2. ovog članka.

Članak 14.

Ministar obrane zatražit će od zapovjednika stranog ratnog broda
odnosno sastava stranih ratnih brodova koji se ne pridržava odredaba ove
Uredbe i drugih propisa Republike Hrvatske da se tih propisa pridržava
i izvijestit će o povredama propisa nadležno tijelo Republike Hrvatske.
Ako i nakon zahtjeva zapovjednik stranog ratnog broda odnosno sastava stranih
ratnih brodova ne osigura da se spriječe povrede navedenih propisa,
ministar obrane pokrenut će postupak za otkaz boravka stranog ratnog
broda, odnosno sastava stranih ratnih brodova. Postupak za otkaz boravka
obvezno će se pokrenuti ako strani ratni brod za vrijeme boravka
u unutrašnjim morskim vodama Republike Hrvatske:

1. izvršava smrtnu kaznu;

2. obavlja vježbu ili obuku s oružjem bilo koje vrste;

3. prikuplja obavijesti ili podatke koji mogu štetiti obrani ili sigurnosti
Republike Hrvatske;

4. obavlja propagandnu djelatnost bilo koje vrste kojom se nanosi šteta
ugledu, obrani ili sigurnosti Republike Hrvatske ;

5. obavlja polijetanje s broda te slijetanje ili prihvat na brod bilo
kakva zrakoplova;

6. lansira, s broda spušta ili prihvaća na brod bilo kakav vojni
uređaj;

7. ukrcava ili iskrcava robu, novac ili ljude suprotno carinskim, poreznim,
zdravstvenim i drugim propisima Republike Hrvatske ili propisima o ulasku
i boravku stranaca u Republici Hrvatskoj;

8. namjerno ili bilo na koji drugi način onečišćuje
more ili okoliš;

9. obavlja ribolov ili ulov drugih živih bića u moru;

10. provodi bilo kakvo istraživanje ili obavlja mjerenje;

11. radi na neovlaštenom uključivanju u bilo koji sistem komunikacija
ili neki drugi sistem ili uređaje Republike Hrvatske ;

12. obavlja drugu djelatnost koja nije predviđena programom boravka
broda.

Nadležno tijelo Republike Hrvatske pokrenut će postupak za otkaz
boravka stranog znanstvenoistraživačkog broda ako obavlja djelatnosti
u unutrašnjim morskim vodama Republike Hrvatske iz stavka 2. točke
3, 4., 5., 7., 8., 9., 11. i 12. ovoga članka. Strani znanstvenoistraživački
brod može obavljati znanstvenoistraživačku djelatnost samo uz odobrenje
nadležnog tijela Republike Hrvatske prema posebnim propisima.

Članak 15.

Ministarstvo vanjskih poslova o otkazu boravka stranog ratnog broda
ili stranog znanstvenoistraživačkog broda u unutrašnjim morskim
vodama Republike Hrvatske obavještava, diplomatskim putem, vladu države
kojoj brod pripada. Strani ratni brod odnosno strani znanstvenoistraživački
brod kojem je otkazan boravak u unutrašnjim morskim vodama Republike Hrvatske
dužan je napustiti unutrašnje morske vode Republike Hrvatske u roku određenom
aktom kojim mu je otkazan boravak.

Članak 16.

Tijelo nadležno za poslove sigurnosti plovidbe u luci koje primi obavijest
da je strani ratni brod odnosno sastav stranih ratnih brodova bio prisiljen
zbog vlse sile odnosno nevolje na moru skloniti se u unutrašnje morske
vode Republike Hrvatske dužno je o tome obavijestiti ministra obrane. Obavijest
iz stavka 1. ovoga članka po mogučnosti treba sadriavati
podatke iz članka 5. ove Uredbe. Ako brod iz stavka 1. ovoga članka
ne isplovi kad prestanu razlozi zbog kojih se sklonio u unutrašnje morske
vode Republike Hrvatske. tijelo nadležno za poslove sigurnosti plovidbe
u luci izvijestit će o tome, bez odgode, ministra obrane.

Članak 17.

Na dan stupanja na snagu ove Uredbe prestaje važiti Uredba o pristupu,
prolasku i boravku stranih ratnih i znanstvenoistraživačkih brodova
u obalnom moru ("Narodne novine", broj 53/91).

Članak 18.

Ova Uredba stupa na snagu osmog dana od dana objave u "Narodnim
novinama".

Klasa: 342-01/95-01/03

Urbroj: 5030105-95-2

Zagreb,16. ožujka 1995.

Predsjednik

**Nikica Valentić**, v. r.

---

[![](../../TipkaPočStr.GIF)](http://www.nn.hr/Narodne.htm)
[![](../../TSluzGl.GIF)](http://www.nn.hr/Glasilo/index.htm)
[![](../../TPretra.GIF)](http://www.nn.hr/search/iaquery.exe)
![](../../TElPosta.GIF)

Uredba, NN 19/1995-365